Risikostyring

Risikostyring kan defineres som koordinerte aktiviteter og kontroll en organisasjon gjennomfører i henhold til risiko. Risikostyring inkluderer å bruke og evaluere risikovurderingen, utvikle regler og prosesser som risikostyringbeslutninger brukes til og avgjøre de beste besltuningenene handlingene eller investeringene for å addresere en risiko. SRA (2018) lister opp tre hovedstrategier for å styre risiko. Den første er at styringen bør være risikoinformert, den andre er å ta i bruk forsiktighetsprinsipp/føre-var-prinsippet/robusthet/resiliens-strategier for å møte usikkerheter og potensielle farer og det tredje er å bruke diskursive strategier. Jo større usikkerhetene er, jo viktigere vil strategi nummer to være for å møte usikkerhetene på best mulig måte.

Fra et økonomisk perspektiv kan risikostyring  defineres som aktiviteter for å identifisere, estimere og kontrollere kostnader og inntekter knyttet til risiko. Hensikten er å minimere tap og maksimere inntjening. En rekke ulike disipliner og sektorer søker støtte fra risikostyring. Eksempelvis innenfor økonomi, datasikkerhet og ved drift av kjernekraftverk. I en del norsk litteratur brukes også begrepet usikkerhetsstyring for å referere til risikostyring.

Det vil alltid være en sammenheng mellom risiko og gevinst. Risikostyring er prosessen for å oppnå kort- og langsiktig balanse mellom disse. Dette må også sees i sammenheng med hver enkelt bedrifts ønskede risikoeksponering. 

Eksempel på organisasjoner som har en høy risikoeksponering er finansinstitusjoner som investerer i kortsiktige papirer for å oppnå en umiddelbar gevinst.

Ethvert risikoreduserende tiltak har i seg selv en kostnad.

Risikoanalyser er et vesentlig element i risikostyringsprosessen.

ISO har publisert en standard på området, som er utgitt av Standard Norge som NS-ISO 31000:2009 Risikostyring – Prinsipper og retningslinjer.

Referanser

Eksterne lenker 
 Senter for statlig økonomistyring om risikostyring

Næringsliv
Datasikkerhet
Risiko
Forberedelse for fremtiden